[Luister] Nou lewer ek pizzas af vir ŉ lewe - Maroela Media
Vandag gesels Jacques Basson met Vicky Le Roux van Chicago pizza
Ek is in Bloemfontein gebore en het by Kovsies studeer. Ek woon tans in Colorado in Amerika, wat baie soos Clarens [Vrystaat] is. Ek het B.Com en stad- en streeksbeplanning studeer en nou lewer ek pizzas af vir ŉ lewe.
Waarom het jy hierdie tipe soort onderneming en bedryf aangepak?
Ek is getroud met ŉ Amerikaner en hy het die onderneming omtrent ‘n jaar voordat ons getroud is gekoop. Ek het basies net so in die onderneming ingestap en as jy met ŉ sakeman getroud is, weet almal tog dis absoluut goedkoop arbeid. Dis hoe ek in pizza-aflewering beland het.
Dis regtig baie moeilik omdat ons klante nie altyd dieselfde mense is nie, aangesien dit by ‘n ski-oord is, met ‘n nuwe groep mense elke tweede week. Daarom gebruik ons tegnologie om nuwe klante te werf met ŉ webwerf omdat mense op hul selfone ‘n eetplek soek. Baie klante gee goeie terugvoer oor ons diens, wat ook nuwe klante aanmoedig om ons te gebruik. Ons doen hinderlaagbemarking, deur spyskaarte op ondernemings se deure te sit en ons vra die hotelle om hul klante te vertel van ons.
Kan julle bepaal hoeveel van jul klante is plaaslik teenoor die toeriste?
Ja, plaaslike inwoners dra ons onderneming ‘n bietjie deur die jaar, maar 90% van die mense is toeriste en ons maak die meeste wins uit hulle.
Hoeveel maande van die jaar genereer julle die grootste deel van jul inkomste?
Vier maande gedurende die winter, maar die somermaande begin ook nou bietjie meer optel sodat ons ten minste nog twee maande ekstra inkomste het.
Wat maak jul pizza anders?
Ons maak alles self en al ons bestanddele is vars. Ons rasper selfs ons eie kaas. Ons gebruik geen bevrore bestanddele nie.
Ek het die fout gemaak om nie genoeg te weet van elektroniese bemarking nie.
Ek is maar bietjie hardkoppig en ek is aanvallend as iemand my kritiseer.
Watter gewoonte wens jy het jy gehad?
Ek wens ek kon kritiek soos water van ‘n eend se rug laat loop.
Persoonlik sal ek sê fitbit, wat wys hoe ver jy loop. Ek gebruik dit ook wanneer ek tennis afrig. Ek wens ook ek kon ‘n sweetband kry wat wys wie werk die hardste in ons onderneming en wie hardloop die meeste.
Ek het net een en dit is die Bybel. Ek hou ook van Stieg Larsson – The girl with the dragon tattoo.
My ma, want sy het my geleer wat harde werk is en hoe om om te gee vir mense.
“Môre het genoeg van sy eie kommer jy kan nie oor vandag bekommer nie”.
Met alles wat jy nou weet en as jy môre oor kan begin, watter soort onderneming sou dit wees?
As ek kan teruggaan, sal ek sportwetenskap studeer en ‘n onderneming begin wat daarmee verband hou.
Facebook: Vail CHicago Pizza en webwerf: www.chicagopizzavail.com